CELEX: 62008TN0348
Language: mt
Date: 2008-08-26 00:00:00
Title: Kawża T-348/08: Rikors ippreżentat fis- 26 ta' Awwissu 2008 — Aragonesas Industrias y Energía, SA vs Il-Kummissjoni

8.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 285/44
            
         Rikors ippreżentat fis-26 ta' Awwissu 2008 — Aragonesas Industrias y Energía, SA vs Il-Kummissjoni
   (Kawża T-348/08)
   (2008/C 285/82)
   Lingwa tal-kawża: L-Ingliż
   Partijiet
   
      Rikorrenti: Aragonesas Industrias y Energia, SA (Barċellona, Spanja) (rappreżentanti: I. Forrester, K. Struckmann, P. Lindfelt, J. Garcia-Nieto Esteva, lawyers)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               Tannulla d-deċiżjoni tal-Kummissjoni tal-11 ta' Ġunju 2008 — Każ COMP/F/38.695 —
            
         
               —
            
            
               Temenda l-Artikoli 1 u 2 tad-deċiżjoni billi tannulla jew billi tnaqqas sostanzjalment il-multi imposti fuq Aragonesas; u
            
         
               —
            
            
               tikkundanna lill-Kummissjoni għall-ispejjeż.
            
         Motivi u argumenti prinċipali
   Permezz ta' dan ir-rikors, ir-rikorrenti titlob, skont l-Artikolu 230 KE, l-annullament parzjali tad-Deċiżjoni tal-Kummissjoni C (2008) 2626 finali tal-11 ta' Ġunju 2008 dwar proċedura skont l-Artikolu 81 tat-Trattat KE u l-Artikolu 53 tal-Ftehim ŻEE (Każ COMP/F/38.695) — Klorat tas-sodju) sa fejn din tirrigwarda lir-rikorrenti. Sussidjarjament, hija titlob l-emenda tal-Artikoli 1 u 2 tad-deċiżjoni sa fejn din timponi multa fuq ir-rikorrenti.
   Ir-rikorrenti tressaq żewġ motivi fid-dritt in sostenn tar-rikors tagħha:
   L-ewwel nett, ir-rikorrenti ssostni li l-Kummissjoni wettqet żball manifest ta' evalwazzjoni meta stabbiliet li r-rikorrenti pparteċipat f'akkordju bejn l-aħħar tal-1994 u l-2000, billi allokat volumi ta' bejgħ u billi ffissat prezzijiet tal-klorat tas-sodju. Hija tallega li l-livell tal-provi li l-Kummissjoni ssemmi fid-deċiżjoni mhuwiex suffiċjenti sabiex tiġi stabbilita b'mod suffiċjenti skont il-liġi l-parteċipazzjoni tar-rikorrenti fi ksur waħdieni u kontinwu.
   It-tieni nett, ir-rikorrenti ssostni li kien hemm ksur tal-prinċipji ta' proporżjonalità u tat-trattament ugwali minħabba li l-Kummissjoni, fil-kalkolazzjoni tagħha tal-ammont bażiku tal-multa:
   
               —
            
            
               evalwat żbaljatament il-gravità tal-ksur fir-rigward tar- rikorrenti;
            
         
               —
            
            
               applikat żbaljatament il-ħlas tad-dħul lir-rikorrenti;
            
         
               —
            
            
               naqset milli tevalwa b'mod xieraq il-perijodu tal-ksur; u
            
         
               —
            
            
               naqset milli tieħdu inkunsiderazzjoni ċ-ċirkustanzi mitiganti speċifiċi għar-rikorrenti.